Սյուդադ Ռեալ

Սյուդադ Ռեալ ( , իսպաներենից բառացի թարգմանած՝ նշանակում ՝«թագավորական քաղաք»), քաղաք և համայնք Իսպանիայի կենտրոնական մասում՝ երկրի մայրաքաղաք Մադրիդից մոտավորապես 200 կիլոմետր դեպի հարավ, Կաստիլիա-Լա Մանչա ինքնավարությունում, որի կազմի մեջ մտնող նույնանուն պրովինցիայի վարչական կենտրոնն է։ Համայնքն ընդգրկված է Կամպո դե Կալատրավա շրջանի (կոմարկայի) կազմում։ Զբաղեցնում է 289,98 քառակուսի կիլոմետր տարածք; Բնակչության թվաքանակը 2018 թվականի տվյալներով եղել է 74.743: Համալսարանական քաղաք է. այստեղ է գտնվում Կաստիլիա-Լա Մանչայի համալսարանը (Universidad de Castilla-La Mancha):

Բնակավայրը հիմնադրվել է Ռեկոնկիստայի ժամանակներում Ալֆոնսո X Կաստիլիացու նախաձեռնությամբ, քաղաքի կարգավիճակ է ստացել 1420 թվականին։ 1833 թվականին դարձել է պրովինցիայի վարչական կենտրոն։ Պահպանված պատմա-ճարտարապետական հուշարձաններից հիշարժան են հատկապես Աստվածամոր տաճարը (Santa Iglesia Prioral de las Órdenes Militares Basílica Catedral de Nuestra Señora Santa María del Prado de Ciudad Real), Սուրբ Պետրոս եկեղեցին (Iglesia de San Pedro), Պուերտա դե Տոլեդո միջնադարյան դարպասը, Դոն Կիխոտին նվիրված թանգարանը։

Քաղաքի մերձակայքում գտնվող Ալարկոս բլուրը կարևոր հնավայր է, որտեղ իրականացված հնագիտական պեղումների արդյունքում արժեքավոր արտեֆակտներ են հայտնաբերվել։ Այդտեղ 1195 թվականին տեղի ունեցած ճակատամարտում ալմոհադյան մավրերը ջախջախել են կաստիլիական զորքին։

Սյուդադ Ռեալի շուրջը տարածվող Կամպո դե Կալատրավա հրաբխային դաշտը հարուստ է հանքային տաք աղբյուրներով։

Նախքան 2011 թվականին Մադրիդ տեղափոխվելը այս քաղաքում էր գործում ձեռքի գնդակի BM Ciudad Real ակումբը, որը տպավորիչ հաղթանակներ է տարել Եվրոպայի չեմպիոնների լիգայի գավաթի 2006, 2008 2009 թվականների խաղարկություններում։

Ժողովրդագրություն 

Աղբյուրը՝ Instituto Nacional de Estadística (Spanje)|INE; 1857-2011: volkstellingen

Կլիմա 
Սյուդադ Ռեալին բնորոշ է չոր ու շոգ ամառներով միջերկրածովյան կլիման (Köppen climate classification-ի դասակարգմամբ՝ Csa):

Պատկերասրահ

Ծանոթագրություններ

Գրականություն 
 
 
 
 
 
 García Raya, Joaquín (2006). «Cronología básica del ferrocarril español de vía ancha». IV Congreso Historia Ferroviaria: Málaga, septiembre de 2006 (Consejería de Obras Públicas y Transportes de la Junta de Andalucía).
 González Yanci, María Pilar (1977). Los accesos ferroviarios a Madrid. Su impacto en la geografía urbana de la ciudad. Madrid: Instituto de Estudios Madrileños.
 PILLET CAPDEPÓN, Félix (1984) "Geografía Urbana de Ciudad Real (1255-1980)". Akal editor. ISBN 84-7339-712-6. 646 pp. Madrid.
 VILLEGAS DÍAZ, Luis Rafael (1981) "Ciudad Real en la Edad Media: la ciudad y sus hombres [(1255-1500)]". Edición del autor. ISBN 84-300-4628-3
 VILLEGAS DÍAZ, Luis Rafael (1984) "Sobre el urbanismo de Ciudad Real en la edad Media". Fondo de Publicaciones del Excmo. Ayuntamiento de Ciudad Real. ISBN 84-398-1644-8
 Martín de Consuegra Gómez, A. J. Napoleón en La Mancha. La Ocupación francesa de Ciudad Real. 1809-1813. 2009. ISBN 978-1409282518

Արտաքին հղումներ 

 Սյուդադ Ռեալի համայնքապետարանի պաշտոնական կայքէջը

Իսպանիայի քաղաքներ
Համալսարանական քաղաքներ
Իսպանիայի բնակավայրեր